procesaur/Wiki.mk huggingface dataset:
Основен приход

Основен приход е предложен систем на социјална заштита кој периодично го обезбедува секој граѓанин со одредена сума пари, која му овозможува на примателот да учествува во општеството со човечко достоинство. Освен државјанството, основниот приход е целосно безусловен. Не постојат критериуми што треба да се исполнат за добивање на основниот приход, односно, него го добиваат како најсиромашните така и најбогатите граѓани на една земја. Дефиницијата на Американската мрежа за гарантиран основен приход гласи: „Гарантираниот основен приход е безусловна гаранција од страна на владата дека сите граѓани ќе имаат доволно приходи за да ги задоволат своите основни потреби.“
Нагоре (филм)

Нагоре (|Up) — американски анимиран филм од 2009 продуциран од Pixar, и дистрибуиран од страна на Walt Disney Pictures. Овој филм за првпат беше прикажан во кино салите низ Северна Америка на 29 мај 2009, а во Обединетото Кралство на 9 октомври 2009. Овој филм беше и првиот анимиран филм кој го отворил Канскиот филмски фестивал.
Нагоре е вториот филм режиран од страна на Питер Доктер по анимираниот филм од 2001, Чудовишта. Нагоре е десеттиот долгометражен филм продуциран од студиото Пиксар, и првиот во кој се користи новата „Disney Digital 3-D“ технологија. Гласовите на главните ликови ги позајмуваат глумците Едвард Аснер, Кристофер Пламер, Боб Петерсон, и Џордан Нагаи.
Филмот ги следи авантурите на еден намуртен стар човек по име Карл Фредриксен и еден млад природен истражител по име Расел. Тие летаат низ Јужна Америка со куќа на која се заврзани илјадници балони со хелиум. Филмот беше позитивно прифатен од страна на публиката и критичарите и има зачудувачки рејтинг од 98% на мрежното место Rotten Tomatoes.
Религија во Белорусија

1 Преглед
Пред 1917 година, во Белорусија постоеле 2.466 верски заедници, од кои 1.650 православни, 127 римокатолички, 657 Еврејски, 32 протестантски, и неколку муслимански заедници. Во времето на комунистичкиот режим (кои официјално биле атеисти), активностите на овие заедници биле строго ограничени. Многу верски заедници биле уништени и нивните водачи биле или прогонети или затварени; останатите заедници понекогаш се вклучувале во работата на властите но само поради цели нивни, како и во обид да се вметне патриотизам за време на Втората светска војна.
2 Историја
До крајот на 12 век, Европа била поделена на две големи области: западната област со доминација на Римокатолицизмот и источна со доминација на православна Византија. Границата меѓу нив се наоѓала на реката Западен Буг. Оваа област, моментално позната како Белорусија, била една од малкуте каде се водела индиректна војна помеѓу двете цркви.
До 14 век, Руската православна црква станала доминантна во Белорусија. Владислав II, тогашен владетел на Литванија, наредил да се направи сето население во Литванија католичко. Белорусија во тоа време била дел од неговото царство, па веќе во средината на 14 век позициите на католицизмот станале силни во Литванија. Во текот на 16 век започнала кризата во христијанството: протестантската реформација во католицизмот и појавата на ерес. Од половината на 16 век започнало ширењето на протестантството во Литванската држава.
3 Статистика
Во 1993 година во Белорусија биле објавени бројот на различните верски заедници. Така, во истата година имало 787 православни; 305 Римокатолички; 170 Пентекости; 141 Баптистички;; 70 Апостолски христијанини; 8 Унитари; итн.
4 Религијата денес
4.1 Руска православна црква
Иако православна црква била забранета и скоро уништена за време на Втората светска војна поради комунистичкиот режим во Белорусија, сепак по паѓањето на комунизмот, во 1990 година во земјата бил назначен Егзарх на Руската православна црква, со кое била основана Белоруската православна црква. Во почетокот на 1990 година, 60% од населението се изјасниле како Православни (во 2006 година, сепак, 47,8% од граѓаните веќе се изјасниле како нерелигиозен, па овој број се намалил).
4.2 Римски Католицизам
Во почетокот на 1990 година, бројот на католичките верници во Белорусија се движел од 8% до 20%; според една проценка 25% од католиците се Полјаците.
4.3 Протестантство
Пред Втората светска војна, бројот на протестанти во Белорусија бил доста низок во споредба со другите христијански организации, но од тогаш тој број има забележен раст. Во 1990 година 350 жители на Белорусија се изјасниле како протестанти.
4.4 Паганство
* Родноверие
4.5 Јудаизам
Првите еврејски заедници во Белорусија се појавиле кон крајот на 14 век и истите продолжиле да се зголемуваат до геноцидот во Втората светска војна. Според пописот од 1989 година, во земјата живееле околу 142.000 Евреи, или 1,1 % од населението, од кои многумина оттогаш емигрирале.
4.6 Ислам
Муслиманите во Белорусија ги има во мал број, кои скоро сите се етнички Татари. Некои од овие татари се потомци на емигранти и воени заробеници кои се населиле тука по 11 век.
Контрабас

Контрабасот е најголем и според регистрите најдлабок гудачки инструмент со четири жици (порано имал три). Припаѓа на групата гудачки инструменти, као и виолината, виолата и виолончелото. Гудалото за контрабас е најкратко и најтешко во однос на останатите. На контрабасот се свири стоејќи или седејќи на висок стол. Регистарот на контрабасот е во квартно растојание од 1Е, 1А, Д,Г.
Својата солистичка улога контрабасот ја стекнал дури во малите состави на џез музичарите.
Термити

Термити (''Isoptera'') се инсекти со средна големина, слични на мравките. Најчесто се белузлаво обоени, по што се нарекуваат бели мравки. Живеат во заедници составени од различен број единки кај кои постои поделба на работата. Живеат вземи. Градат цврсти населби составени од земја и секрет. Се хранат со сува дрвна материја. Се одликуваат со голема плодност. Една оплодена женка може да положи дневно околу 30.000 јајца. Термитите живеат претежно во жешките предели на Африка и Америка и градат високи термитници. Од 2.500 видови термити само мал број живеат во јужна Европа. Во Македонија се среќаваат само два вида:
*''Reticulitermes lucifugus Rossi'' и
*''Kalotermes flavicollis Fabricius''.
Религија во Хрватска

Според пописот од 2001 година мнозинството од Хрватите (87,8%) припаѓаат на Римокатоличката црква. Православните христијани го сочинуваат околу 4,4 отсто од населението, муслиманите околу 1,3 проценти, а протестанти околу 0,3 проценти од населението. 5,2% од Хрватите не се верници или агностици.
Римокатоличката црква добива државна финансиска поддршка и други надоместоци утврдени во договорот помеѓу Владата на Хрватска и на Ватикан. Браковите кои се спроведени од страна на верските заедници, кои пак имаат постигнато договори со државата се официјално признати, со кое се елиминира потребата од регистрирање на граѓанските бракови во регистарот.
Освен договорот со Римокатоличката црква, владата има дополнителни потпишани договори со вкупно 14 верски заедници: СПЦ, Исламската верска заедница на Хрватска, Евангелска црква, Реформирана христијанска црква, Пентекостите Црква, Сојуз на Цркви Пентекостите на Христос, христијанската Црква на адвентистите, Сојуз на Баптистички Цркви, Црква на Господ, Црквата на Исус Христос, реформското движење на адвентистите на седмиот ден, Бугарска православна црква, Македонската православна црква, и хрватската стара Католичката црква.
1 Наводи
Виола

Виолата е гудачки инструмент, сличен на виолината, само нешто поголем. Кај виолата горната граница на висината на тонот е ''c3'' во оркестарска изведба, а во солистичката достигнува и до ''а3''.
Виолата е помалку виртуозен инструмент, а тонот го одликуваат потемни бои од виолината. Мекиот звук на виолата често се користи за пополнување на внатрешните хармонии.
Постои уште една разлика меѓу овие два инструмента, а тоа е нотацијата. Кај виолата записот на нотите се врши во alt-C клуч, додека кај виолината се врши во виолински.
Виолата е претежно оркестарски и камерен инструмент. Соло литературата за неа е оскудна. Волфганг Амадеус Моцарт ја компонирал Концертната симфонија за виола и виолина, а Хектор Берлиоз ја напишал симфонијата "Харолд во Италија" за соло виола. Исто така, постојат и концертите за виола на Георг Фридрих Хендл и Јохан Кристијан Бах.
1 Историја
Постојат две толкувања за настанувањето на овој инструмент, т.е. неговите претходници. Порано се мислело дека виолата настанала од семејството на стари виоли (XV век): ''виола да брачо'' и ''виола да гамба''. Постои уште една виола од оваа група, тоа е ''виола д’аморе'', која е наречена така поради мекоста на својот звук.
Денес се смета дека виолата настанала од лирата ''да брачо'', како нешто поголема варијанта на виолината.
2 Поврзано
* Виолина
* Виолончело
Обединети за Македонија

Обединети за Македонија (скр. ОМ) — македонска центар-десно, конзервативна политичка партија создадена во 2009 година.
1 Историја
Обединети за Македонија е основана од страна на Љубе Бошковски во 2009. Во 2008 година, Бошкоски се враќа во Македонија од Шевенинген, ослободен од обвинение од Хашкиот суд за воени злодела. Набргу потоа Бошкоски не можејќи да најде заеднички јазик за соработка во рамките ВМРО-ДПМНЕ, тој се дистанцира од партијата и на претседателските избори во 2009 настапува како единствен независен кандидат, промовирајќи се и како критичар на власта и Никола Груевски и освојува околу 150 илјади гласови. По изборите Бошкоски ја формира Обединети за Македонија. Мисијата на партијата е да го подобри животот на сите граѓани и во најбрз можен рок да се оствари членството на Македонија во НАТО и ЕУ.
На 29 мај 2009 во Скопје се одржува основачко собрание на партија „Обединети за Македонија“. Нејзин основач и водач е Љубе Бошкоски. Претседателот на Обединети за Македонија е уапсен на 6 јуни 2011 година, ден по парламентарните избори. Неговото апсење и пресуда е третирано како политички мотивирано од повеќе домашни и меѓународни релевантни организации.
По излегувањето на Бошкоски од затвор партијата настапила во коалиција со ВМРО-НП и Достоинство под името „ВМРО за Македонија“ и освоила 25 илјади гласови на парламентарните избори во 2016. Претседател на партискиот подмладок „Обединета младина на Македонија“ е Ѓорѓи Станковски.
На парламентарните избори во 2020 година, партијата учествувала во коалиција предводена од СДСМ.
На парламентарните избори во 2024 година, партијата учествувала во коалиција предводена од ВМРО-ДПМНЕ.
2 Идеологија
Според самата партија, нејзината идеологија е европска, прогресивна, центар-десно, народна партија, затоа што ги прифаќа европските стандарди и иднината на Македонија ја гледа во Европа, а партијата во семејството на центар-десните, конзервативни партии. Партијата има соработка со ЕКР - Европските конзервативци и реформатори.
3 Симбол
Партискиот симбол е црн лав поставен на жолто златен штит, кој претставува хералдичка стилизација на традиционалниот земски грб на Македонија.
Религија во Романија

Романија е секуларна држава и нема национална религија. Најголема религиска организација е Романската православна црква во која членуваат околу 86.7% од романското население. Покрај православието, други позначајни религии се католицизмот со 4.7% и протестантството со 3.7%. Во Романија живее и мало турско население кое е дел од исламската религија.
1 Христијанство
1.1 Православие
Источното православие е најголемата религиозна организација во Романија. Вкупниот број на верници е околуѕ 19.000.000 според пописот од 2002 година или 86,7% од населението. Според анкетата која била спроведена во 2007 година, 38% од верниците одат во црква неколкупати неделно или повеќепати во еден месец, 20% одат на црква на месечно барем еднаш, 33% одат само еден или двапати годишно, а 7% не посетуваат црквата.
1.2 Римокатоличка црква
Според пописот од 2002 година, има 1.028.401 верници односно приврзаници на Римокатоличката црква во Романија, кои ја сочинуваат 4.7% од населението. Мнозинството од католиците се со унгарска етничка припадност, иако постојат и повеќе од 300.000 етнички Романски католици, главно во Трансилванија.
1.3 Гркокатолизам
Според пописот од 2002 година, има 191.556 верници односно приврзаници на Гркокатоличката црква во Романија, кои ја сочинуваат 0.8% од населението. Мнозинството на грко-католиците, живеат во северниот дел од Трансилванија.
Според информациите од 2003 година, романската грко-католичка црква во истата година имала 737.900 верници, но сепак постои голем спор помеѓу римокатоличката црква околу ова прашање.
1.4 Протестантство
Според пописот од 2002 година Протестантите претставуваат 5,2% од вкупното население на земјата.
2 Ислам
И покрај тоа што бројот на приврзаниците на исламот е релативно мал, ислам|исламот има голема традиција во Романија, а особено во Северна Добруџа, во регионот на Црното Море, кој бил дел од Отоманското Царство речиси пет века (1420-1878 ). Според пописот од 2002 година, 67,566 луѓе, или приближно околу 0,3 од вкупната популација, истакнале дека нивната религија е исламот. 97% од романските муслимани се жители на Северна Добруџа.
Милениумска банка на семиња

Милениумската банка на семиња (|Millennium Seed Bank Project) — меѓународен проект за заштита и запазување на растителниот свет под водство на Кралските ботанички градини во Кју. Проектот е лансиран во 2000 г. и физички е сместен во просториите на Милениумската зграда на фондот Wellcome Trust, која се наоѓа во паркот на дворецот Вејкхерст во Западен Сасекс. Има за цел да обезбеди „осигурување“ против изумирањето на растенијата во дивината со складирање на нивните семиња за понатамошна употреба. Складиштето се состои од големи подземни замрзнати комори кои ја чуваат најголемата збирка семиња на светот. Иницијатор на проектот е Д-р Питер Томпсон, а од 1980 негов раководител е биологот Роџер Смит. Во 2000 г. Кралицата го наградила Смит со Орден на Британската Империја за неговите заслуги за овој проект.
Во соработка со други биоразновидносни проекти ширум светот, банката праќа експедиции кои собираат семиња од сите сувоземни предели. Каде што е можно, семињата се чуваат во самата земја, а на Милениумската банка на семиња ѝ се испраќаат дупликати за складирање. Крупни партнерства постојат на сите континенти, што им овозможува на земјите-учеснички исполнуваат меѓународни зацртани цели како such as the Глобалната стратегија за заштита на растенијата и Милениумските развојни цели на Програмата за животната околина на ООН.
Во месец април 2007 г. проектот го депонира своето милијардито семе , ''Oxytenanthera abyssinica'', вид африкански бамбус.
Во месец октомври 2009 г. проектот ја достигнува целта за собирање на 10% од растителните видови на светот со додавањето на ''Musa itinerans'', вид дива банана, во ризницата.
1 Цели на проектот
Главните цели на проектот се следниве:
* да се соберат семиња од 24.000 видови на растенија до 2010 г, што претставува 10% од сувоземната флора во светот, (архивирано во октомври 2009.).
* да се соберат семиња од сета локална флора на Велика Британија.
* понатамошни истражувања за заштитата и запазувањето на семињата и растенијата.
* да се делува како средишна точка за истражувањата во оваа област и да се поттикнува јавниот интерес за неа.
2 Меѓународни пратнерства
Проектот има партнерства во Австралија, Мексико, Чиле, Кенија, Кина, САД, Јордан, Мали, Малави, Мадагаскар, Буркина Фасо, Боцвана, Танзанија, Саудиска Арабија, Либан и ЈАР. Австралија е од особена важност бидејќи нејзината флора сочинува 15% од вкупниот број на видови во светот, со троа што 22% од нив се востановени како загрозени од изумирање.
3 Запазување на семиња
Со нивното пристигнување, семињата се чистат и се потврдува нивната таксономска идентификација. Потоа се сушат, пакуваат и складираат во комори на температура под нулата. Смињата се ‘ртат од време-на време за да се добијат доволно семиња за истражување, но и за да се провери нивната употребливост и условите на чување. Ако во дивина настане недостиг од некои растенија, складираните семиња се одгледуваат во растенија и нивните семиња се дистрибуираат каде што е потребно. Сите семиња се даваат на установите на непрофитна база, заснована на заемна соработка.
4 Поврзано
* Банка на семиња
* Кралски ботанички градини во Кју
Бени (река)

Реката Бени (шпански: ''Río Beni'') е река во северна Боливија.
1 Особености
Реката извира северно од Ла Пас и тече североисточно низ пампите. Една од притоките на рекава е реката Туичи во националниот парк Мадид. Јужно од Руренабаке реката продолжува да тече низ шуми. Реката се влева во реката Маморе на бразилско-боливиската граница.
2 Поврзано
* Боливија
* Маморе
Хади Незир

Хади Незир (турски: ''Hadi Nezir''; Здуње, Гостиварско, ) — македонски политичар, министер во владата на Македонија од 2008, пратеник и член на централното собрание на Демократската партија на Турците на Македонија.
1 Животопис
Незир е роден во гостиварското село Здуње на 12 август 1952 година. Основното училиште го започнува во село Здуње, а завршува во Гостивар. Средното образование го завршува во ЦСНО „Злате Малакоски“ во Гостивар, додека во 1979 година дипломира во Косовска Митровица и се стекнува со звање електроинженер. Во 1982 година се вработува во Р.И.О.М. „Силика“ – Гостивар, а од 1983 година работи во ЕСМ – Хидроцентрали Маврово во Гостивар. Од 1994 до 2006 година бил директор во ХЕЦ – Равен. Од 2006 година до 12 април 2008 година бил пратеник во Собранието на Република Македонија. Тој е член е на централното собрание на Демократска партија на Турците на Македонија и претседател на комисијата за надворешна политика. Од 2008 е министер без ресор во македонската влада. Женет е и има две деца.
Бени (департман)

Бени е департман во североисточна Боливија. Овој департман е вториот најголем департман во државата (веднаш после Санта Крус) со површина од 213.564 км<sup>2</sup> и бил создаден со декрет од 18 ноември 1842 за време на владеењето на генералот Хосе Баливијан. Со само 362.521 жител, Бени е втор најслабо населен департман во Боливија, веднаш после департманот Пандо. Бени има тропска клима со високи температури преку лето. Главен град на Бени е Тринидад.
1 Покраини во Бени
Департманот е поделен на 8 покраини кои пак се поделени на општини и кантони.
:
Покраини, Население, Површина (км<sup>2</sup>), Главен град, Карта
Серкадо, 93.276, 12.276, Сан Хавиер
Вака Диез, 134.657, 22.434, Рибералта
Хосе Баливијан, 80.650, 40.444, Рејес
Јакума, 29.397, 34.686, Санта Ана дел Јакума
Moxos, 23.823, 33.316, Сан Игнацио де Мошос
Марбан, 15.766, 15.126, Лорето
Маморе, 13.638, 18.706, Сан Хоакин
Итенез, 20.192, 36.576, Магдалена
2 Јазици
Доминантен јазик во департманот е шпанскиот јазик. Следната табела ги претставува останатите јазици кои се зборуваат во департманот Бени.
Јазик, Департман, Боливија
Кечуански јазик, 8.643, 2.281.198
Ајмарски јазик, 7.910, 1.525.321
Гварани јазик, 396, 62.575
Останати локални јазици, 16,695, 49,432
шпански, 331.547, 6.821.626
Странски јазици, 6.512, 250.754
Само како мајчин, 7.854, 960.491
Мајчиниот и шпанскиот, 24.171, 2.739.407
Шпански и странски, 307.680, 4.115.751
3 Поврзано
* Боливија
* Река Бени
* Департмани на Боливија
* Покраини на Боливија
4 Наводи
* Gonzalez Moscoso, Rene. 1984. Enciclopedia Boliviana: Diccionario Geográfico Boliviano. Editorial “Los Amigos del Libro”, La Paz. 278pp.
Боливиски боливијано

Боливијаното (ISO 4217 код: ''BOB''; симбол Bs) е официјалната валута на Боливија. Боливијаното е поделен на 100 сентавоси и истото име било за валутата која Боливија ја користела од 1864 до 1963.
1 Првите боливијаноси
Првите боливијаноси биле воведени во 1864. Еден боливијан бил еднаков на еден ''боливиски сол'' или половина ''боливиско скудо'' (поранешни валути). Првично, валутата била поделена на „сентесимос“, но името било сменето во 1870 во сентаво.
На почетокот еден боливијано бил еднаков на 5 француски франци.
2 Вторите боливијаноси
После долгогодишна хиперинфлација, пезо боливиано било заменето со ново боливијано во 1987 година. Во тоа време едено боливијано било еднакво на 1 американски долар.
3 Поврзано
* Економија на Боливија
* Боливија
Синкопа

Синкопа е збор од грчко потекло и има неколку значења:
# синкопа во јазикот, изоставување еден глас или еден слог во зборот, на пример: сеа (наместо ''сега''), шо (наместо ''што'') итн.
# синкопа, ритмичка фигура во музиката
# синкопа, мал скок во танцувањето
Вибрато

Вибрато е музички ефект, произведен при пеење или при свирење на музички инструменти, добиен со редовна пулсирачка промена на интензитетот, и се користи за додавање израз кај инструменталната музика кој наликува на вокално пеење.
Вибратото може да се определи со износот на промената на интензитетот („длабочина на вибрато“) и брзината со која интензитетот варира („брзина на вибрато“).
*
Пчели

Пчели (''Anthophila'') — летечки ципокрилни инсекти коишто се блиско поврзани со осите и мравките. Пчелите се најпознати и важни во нивната улога во опрашувањето на разни растенија, а истовремено и за производство на мед и пчелин восок. Пчелите се монофилетска линија од натсемејството Apoidea и моментално се сметаат за клада, наречена Anthophila. Има повеќе од 16.000 познати видови на пчели во 7 научно признати семејства. Тие се присутни на секој континент освен Антарктикот, односно на секоја средина каде што се присутни скриеносеменици опрашувани од инсекти. Во Македонија е позната расата мариовска пчела од видот европска медоносна пчела (''Apis mellifera'').
Некои видови, вклучувајќи ги медоносните пчели, бумбари и пчели без боцки живеат социјално во колонии. Пчелите се адаптирани за да се исхранат со нектар и полен. Нектарот главно го користат како извор на енергија, додека поленот го користат за белковини и други хранливи материи. Најголемиот дел од поленот се користи како храна за ларвите. Опрашувањето од пчели е еколошки и комерцијално многу важно, а со намалениот број на диви пчели се зголемила значајноста на сандаци за пчели.
Пчелите произведуваат мед веќе 150 милиони години и тие се единствени инсекти што произведуваат храна што може да ја јадат луѓето.
Една колонија може да има од 20.000 до 80.000 пчели и само една матица кралица. Животниот век на матицата е до пет години, а поретко до седум. Матицата е единствена пчела што полага јајца и може да положи до 2.500 јајца дневно.
Пчелите по големина се од 2 мм по должина кај работниците на некои минијатурни пчели без боцка, до должина од 39 мм кај женските единки на видот ''Megachile pluto'', кој се смета за најголемиот вид од семејството ''Megachilidae''. Најчестиот вид на пчели во северната полутопка се ''Halictidae'', кои се мали пчели и често биле погрешно сметани за муви и оси.
Грабливци на пчелите ги вклучуваат пчелојадни птици од инсекти се пчелојадни оси и вилинско коњче.
1 Пчеларство
Пчеларството било изведувано со милении, барем од времето на древен Египет и Стара Грција. Освен нивната улога во производство на мед и опрашување, медоносните пчели исто произведуваат восок и пчелин млеч.
2 Меѓународен ден на пчелата
* Од 2018 година 20 мај се одбележува како Меѓународен ден на пчелата.
3 Пчелите како тема во уметноста и во популарната култура
* „Пешкирот на пчелата“ — песна на Јозо Т. Бошковски од 1981 година.* „Цицибан и пчела“ — песна на словенечкиот поет Отон Жупанчич.* „Оро водат пчели рој“ — песна на македонскиот поет Иван Ивановски.* „Пчелите и Гале“ — песна на Иван Ивановски.* „Риба и пчела“ — песна на македонскиот писател Славко Јаневски.* „Пчелар“ — песна на македонскиот поет Блаже Конески.* „Островот на пчелите“ — краток расказ на македонскиот писател Владимир Мартиновски.* „Меден коктел“ — песна на македонскиот писател Видое Подгорец.* „Пчела“ — расказ на бугарскиот писател Александар Томов.* „Кога би била пчела“ (словенечки: ''Če bi jaz bila pčelica'') — хорска песна на словенечката композиторка Тадеа Вулц.* „Боцнат од пчела“ (англиски: ''Beestung'') — песна на американската рок-музичарка Кристин Херш (''Kristin Hersh'') од 1994 година.
Ден на независноста на Полска

Националниот празник на независноста (на |Narodowe Święto Niepodległości) — полски национален празник кој се слави секоја година на 11 ноември, за одбележување на годишнина од возобновувањето на полскиот народ во независна држава—Втората Полска Република во 1918 година, по 123 години од партициите направени од Австрија, Прусија и Русија.
Канал

Канал е вештачки воден пат изграден за сообраќај, наводнување, снабдување со вода или дренажа . Затворената комора, или поунд, на компримиран воздух се поплавува или дренира , така што предметот што е внатре се крева или спушта со цел да помине меѓу делови вода на различни висини . Каналите биле од големо значење пред доаѓањето на железницата во средината на XIX век. Модерната техника им овозможува на големите бродови да патуваат побрзо со намалување на чекањето на коморите.
1 Каналот како мотив во уметноста
* „Канал“ — песна на македонскиот поет Матеја Матевски.
Министерство за земјоделство и шумарство (Нов Зеланд)

Министерството за земјоделство и шумарство (англ. ''Ministry of Agriculture and Forestry'' (''MAF''), маор. ''Te Manatu Ahuwhenua, Ngāherehere'') е државна установа во Нов Зеланд која се занимава со сите работи поврзани со земјоделството, шумарството и биосигурноста.
На чело на установата стои Министерот за земјоделство, Дејвид Картер (2009 г.)
1 Историја
Министерството за земјоделство и шумарство во минатото го носело името „Министерство за земјоделство и рибарство“, но во 1995 г. надлежноста врз сите рибарски работи му припаднала на новоформираното Министерство за рибарство. Но и покрај неморскиот карактер на новото „Министерство за земјоделство“, владата решила министерството и понатаму да го користи постоечкиот логотип и кратенката „MAF“, поради фактот што тие веќе прераснале во мошне препознатливи обележја на една високовреднувана институција меѓу нејзините трговски партнери во странство. Во 1998 г. владата ги споила Министерството за земјоделство и Министерството за шумарство, и така настанало денешното Министерство за земјоделство и шумарство .
2 Надлежности
Министерството е одговорно за биосигурност, управување со државните шуми, пружање поддршка на земјоделците, обезбедување на хумано и одговорно постапување со животните, како и освојување на странски пазари за новозеландските производи. Организацијата работи и на унапредување на одржливоста во земјоделско-сточарскиот сектор, раководство со земјишта, водоснабдување и наводнување во руралните предели на Нов Зеланд.
3 Поврзано
* Земјоделство на Нов Зеланд
Религија во Германија

Христијанството е најголема религија во Германија, со 54.765.265 верници (67,07%), според податоци од крајот на 2006 година. Втората најголема религија е исламот, со 3.300 000 верници (4%), а помали религиозни организации се Будизмот и Јудаизмот.
1 Христијанство
Христијанството е најголема религија во Германија,. Протестантската Евангелистичка црква (особено на север) ја сочинуваа 30,2% од вкупниот број на население, Римокатоличката црква (особено на југ и запад) го сочинуваат 31.0% од населението . Како резултат на тоа, мнозинството од германскиот народ припаѓаат на христијанска заедница, иако многумина од нив ги нема во активната улога на црковниот живот. 1,7% од населението се православни христијани .
Независни и соборни цркви постојат во сите поголеми градови, но повеќето такви цркви се мали. Еден од нив е Независната Евангелистичка Лутеранска Црква.
Римокатолизмот бил основаната христијанска религија во земјата во 15 век, но процентот драстично бил променет по реформацијата. Мартин Лутер во 1517 ја предизвикал Католичката црква нарекувајќи ја црква на корупција. Преку ова, тој ја сменил картата на европската и светската историја формирајќи го протестантството.
2 Ислам
Почнувајќи од 2006 година, според американскиот Стејт департмент, околу 3,2 милиони муслимани (главно од турско потекло) живеат во Германија. Оваа бројка ги вклучува различните вероисповеди на исламот, како и религиите кои се сметаат дека се форми на исламот.
Поради миграција на работна сила во 1960-тите и неколку бранови на политичките бегалци од 1970 година, исламот станала видлива религија во Германија. Според податоци од 2009 година, во Германија има околу 4,3 милиони муслимани (5.4% од населението). Од нив, 1,9 милиони се германски државјани (2.4%) . Почнувајќи од 2006 година, околу 15.000 Турци земале германско државјанство.
Исламот е религија на најголемото малцинство во земјата, признаена од христијанските верски заедници. Огромно мнозинство на муслиманите во Германија се од турско потекло (63,2%), проследено со помали групи кои потекнуваат од Пакистан, земјите од поранешна Југославија, Иран и Авганистан. Повеќето муслимани живеат во Берлин и во поголемите градови од поранешна Западна Германија. Поради недостигот на работна сила имиграција пред 1989 година била зачестена, но сепак имало мал број на муслимани и во поранешна Источна Германија. Мнозинство на муслиманите во Германија се сунити, коколу 75%, а околу 7% се припадници на шиитската исламска организација, која главно потекнува од Иран.
3 Јудаизам
Денес во Германија, особено во нејзиниот главен град Берлин, има најбрз раст на Еврејската заедница во светот. Околу 9.000 Евреи по потекло од поранешниот Источен блок, претежно од поранешниот Советски Сојуз, се населиле во Германија по падот на Берлинскиот ѕид. Низ историјата, односно пред доаѓањето на нацизмот на власт во Германија, бројот на евреи кои живееле во Германија бил околу 600.000. Денеска, тој број се намалил односно вкупниот процент на евреи е 0.25%.
4 Наводи
Топола

Топола (науч. ''Populus'') — род на листопадни дрва од семејство врби (''Salicaceae''). Содржат околу 30 вида високи листопадни дрвја од северната полутопка. Листовите се прости, на долга, сплескана дршка. Има дводомни со еднополни цветови, собрани во цветни реси. Плодовите се мали чушки со ситно семе, снабдено со бели влакна. Виреат во крајречната растителност.
1 Во Македонија
Во Република Македонија природно се застапени:* белата топола (''Populus alba'') со сивобела кора, со бели и влакнести леторасти и со листови со јајцевидна форма на кусорастите и со засечени лапи на долгорастите, сребренесто-бели од грбот;
* црната топола (''Populus nigra''), со ромбични или со триаголни, мазни листови и со испукана сиво-кафеава кора;
* сивата топола (''Populus x canescens Sm''.), природен хибрид меѓу белата топола и јасиката.
* јасика (''Populus tremula'')
2 Тополата како тема во уметноста
* „Јаблани“ (српски: ''Jablanovi'') - песна на српскиот поет Јован Дучиќ.* „Патниците и тополата“ — басна на старогрчкиот баснописец Езоп.* „Топола“ — расказ за деца на македонскиот писател Неџати Зекерија.* „Топола“ — песна на македонскиот поет Матеја Матевски.
Исламско освојување на Персија

Муслиманското освојување на Персија довело до распаѓање на Сасанидското Царство во 644. Преку ова освојување, зороастризмот би заменет со новата муслиманска религија. Сасанидското Царство за првпат било нападнато од страна на муслиманите во денешен Ирак, во 633 под раководство на Валид ибн Халид, што резултирало со започнувње на инвзијата на Ирак. По пренесувањето на дел од муслиманската војска на римскиот фронт во Левант, муслиманите на крајот го загубиле Ирак поради честите контра напади организирани од страна на персијците. Втората инвазијата на Ирак започнала во 636 во времето на Саад ибн Аби Вагаш, кога во решавчката битка кај Кадосијах, Сасанидското Царство доживеале пораз. Планината Загрос станала природна бариера и граница помеѓу Праведниот Калифат и Сасанидско империја. Поради континуираните напади од страна на Персијците во Ирак, калифот Умар наредил повторна инвазија на Сасанидско-персиската империја во 642, при што за две години Персија била заземена.
Муслимански освојувања

Муслиманските освојувања (632-732; арапски: فتح, Фатах, отворање,), исто така познати и како исламски освојувања или арапски освојувања,<ref>Martin Sicker (2000), ''The Islamic World in Ascendancy: From the Arab Conquests to the Siege of ''Vienna'', 'Praeger. започнале веднаш по смртта на исламскиот пророк Мухамед. Во текот на својот живот, Мухамед успеал да воспостави нова политичка унифицирана политика на Арапскиот полуостров. Во времето на Праведниот Калифат и Омејадите, муслиманската власт доживеала најголема експанзија на териториите на Азија, Африка и дел од Европа. Големата муслиманска империја во своите најдобри времиња се простирала на териториите на Северозападна Индија, Средна Азија, Блискиот Исток, Северна Африка, Јужна Италија, како и на Пиринејскиот Полуостров. Муслиманските освојувања довеле до пропаѓање на Сасанидското Царство и до големи територијални загуби на Византија.
1 Византиско-арапски војни
Во времето на Праведниот калифт
* Освојување на Персија, 633
* Освојување на Сирија, 637
* Освојување на Ерменија, 639
* Освојување на Египет, 639
* Освојување на Северна Африка, 652
Во времето на Омајадскиот калифат
* Освојување на Северна Африка, 652
* Арапска опсада на Цариград 717–718
* Освојување на Тбилиси, 736
Последни освојувања
* Освојување на Јужна Италија, 827
2 Наводи
2.1 Библиографија
* Edward Gibbon, Chapter 51
* Fred Donner, Chapter 6
* Mark Graham, "How Islam Created the Modern World" (2006) ISBN 1-59008-043-2
* Hugh Kennedy, ''The Great Arab Conquests: How the Spread of Islam Changed the World We Live in'' (2007) ISBN 0-306-81585-0
Лу Сјуен

Џоу Шужен (упр. 周樹人,трад. 周樹人), познат под псевдонимот Лу Сјуен (трад. 魯迅 ; упр. 鲁迅; пинјин ''Lǔ Xùn'') — еден од најголемите кинески писатели на XX век. Од голем број на книжевни критичари се смета за основач на современата кинеска книжевност и тој пишувал на класичен кинески и на народен јазик. Лу Сјуен пишувал раскази, бил и преведувач, есеист и книжевен критичар.
Тариха (департман)

Тариха е департман во Боливија кој се наоѓа на југоисток во државата. Во 2001 година департманот имал население од 391.226 жители со вкупна површина од 37.623 км<sup>2</sup>. Тариха е главен град на департманот.
1 Покраини
# Анисето Арке
# Бурнет Оконор
# Серкадо
# Еустакио Мендез
# Гран Чако
# Хосе Марија Авилес
2 Јазици
Најмногу зборувани јазици во Боливија и во департманов се шпански, гварани, ајмарски и кечуански, но и:
Јазик, Департманов, Боливија
кечуански јазик, 37.337, 2.281.198
ајмарски јазик, 7.219, 1.525.321
гварани јазик, 4.578, 62.575
друг локален, 2.468, 49.432
шпански јазик, 365.710, 6.821.626
странски, 5.662, 250.754
само локален, 4.562, 960.491
локален и шпански, 44.461, 2.739.407
шпански и странски, 322.098, 4.115.751
3 Поврзано
* Департмани на Боливија
* Покраини на Боливија
* Боливија
Пукехики

Пукехики (маорски: ''Pukehiki'') е мало место во регионот Отаго, кое му припаѓа на градот Данидн, на Јужниот Остров на Нов Зеланд. Сместено е на срт кој се протега долж средиштето на полуостровот Отаго, 8 км од центарот на Данидн, на крстопатот помеѓу Highcliff Road (долж сртот на полуостровот), и Castlewood Road, кој се спушта до заливот Компани на брегот на пристаништето Отаго.
Пукехики има еден значаен објект, а тоа е локалната црква, но местото е многу попознато по блискиот Ларнахов Замок, кој се наоѓа 1.2 км северно од Camp Road, кој е помал пат кој се дели од поголемиот Castlewood Road.
Од Пукехики излегува патот Highcliff Road и продолжува на исток, и завршува во крајбрежјето на Портобело.
Зоран Ставрески

Зоран Ставрески ( во Охрид) — министер за финансии во периодот 2009 — 2016 година.
1 Животопис
Дипломирал на Eкономскиот факултет во Скопје во 1987 година, а магистрирал 1997 година на истиот факултет на тема „''Избор на оптимална монетарна стратегија и инструменти - случајот на Република Македонија''“.
Ставрески зад себе има десетгодишно искуство во развојни политики, со фокус на јавниот сектор и макроекономска политика и петгодишно практично искуство на дијалог и економска соработка меѓу меѓународните финансиски инститиуции и развојните организации и Македонија.
Пред да стане член на владата на Никола Груевски работел во Светската банка, каде од февруари 2006 година бил водечки економист за развојни политики во одделението за операциони политики и услуги за земјите членки. Од јули 2009 година, по разрешувањето на дотогашниот министер за финансии Трајко Славески, бил избран за министер за финансии.
Васко Наумовски

Васко Наумовски ( во Скопје) — македонски политичар, амбасадор на Македонија во САД во периодот 2014-2018, и вицепремиер за евроинтеграции во периодот 2008–2011.
1 Животопис
Наумовски е роден во 1980 година во Скопје. Дипломирал на Правниот факултет „Јустинијан I“ во Скопје, насока меѓународно право. Магистрирал на Рајнскиот универзитет „Фридрих Вилхелмс“ во Бон, Германија, а магистрирал и на Правниот факултет „Јустинијан I“ во Скопје, на теми од областа на интеграцијата на Република Македонија во ЕУ. Во 2008 година, toj докторирал на Правниот Факултет „Јустинијан I“ во Скопје на тема од областа на влијанието на европските институции и проширувањето на Европската Унија со државите од Западниот Балкан. Во 2005 година, тој почнал да работи на Њујорк Универзитетот во Скопје, на Факултетот за меѓународни односи, политика и европски студии, каде што во 2008 година бил избран во наставно – научното звање доцент по меѓународно право и право на ЕУ.
Автор е на повеќе научни трудови од областа на европските интеграции и меѓународното право. Учествувал на голем број меѓународни научни конференции, а остварил и подолги студиски престои во Европа и Соединетите Држави. Во текот на додипломските и последипломските студии, тој бил добитник на стипендии од германската фондација „Конрад Аденауер“, а бил добитник и на стипендија за студиски престој во САД од страна на Стејт Департментот. Од 10 јули 2009 до 2011 година, тој бил потпретседател за евроинтеграции во седмата Влада на Македонија. Од 2014 до 2018, тој бил амбасадор на Република Македонија во Вашингтон, Соединети Држави. Во јули 2014 година, тој бил именуван за посебен пратеник на претседателот Ѓорге Иванов во разговорите за разликата околу името. Од ноември 2014 година, тој станал амбасадор на Република Македонија во Соединетите Држави. Зборува англиски, а се служи со германскиот јазик. Татко на две деца.
У-Бан

У-Бан (герм. ''U-Bahn'' - ''Untergrundbahn'') е германски збор кој означува подземна железница. Ова име го носат шест системи:
* Берлински У-Бан
* Франкфуртски У-Бан
* Хамбуршки У-Бан
* Минхенски У-Бан
* Нирнбершки У-Бан
* Виенски У-Бан
1 Поврзано
* С-Бан
Пандо (департман)

Пандо е департман во Боливија со површина од 63.827 км<sup>2</sup>. Според пописот во 2005 година департманот има население од 66.689. Главен град на департманот е Кобиха. Овој департман го добил името по Хосе Мануел Пандо (1899-1905) и е поделен на пет покраини.
1 Покраини
* Абуна
* Федерико Рома
* Мадре де Диос
* Манурипи
* Николас Суарез
2 Јазици
Најмногу зборувани јазици во Боливија и во департманот се шпанскиот, ајмарскиот, кечуанскиот и гваранскиот но и:
Јазик, Департман, Боливија
кечуански јазик, 1.708, 2.281.198
ајмарски јазик, 1.848, 1.525.321
гварани јазик, 35, 62.575
друг локален, 861, 49.432
шпански јазик, 45.969, 6.821.626
странски, 7.719, 250.754
само локален, 336, 960,491
локален и шпански, 3.676, 2.739.407
шпански и странски, 44.491, 4.115.751
3 Поврзано
* Департмани на Боливија
* Покраини на Боливија
* Боливија
Абдилаќим Адеми

Абдилаќим Адеми (албански: ''Abdilaqim Ademi''; Шемшево, тетовско - ) — македонски политичар, член на ДУИ, потпретседател за спроведување на Рамковниот договор во Владата на Македонија од 2008 година, Министер за животна средина и просторно планирање во периодот од 28 јули 2011 до 20 јуни 2014 година и Министер за образование и наука во периодот од 20 јуни 2014 до 16 јануари 2016 година.
2 Животопис
Адеми е роден на 20 декември 1969 година во тетовското село Шемшево. Во 1996 година дипломирал на Политехничкиот факултет во Тирана, Албанија како инженер по металургија. Во Германија на Техничкиот Универзитет во Фрајбург стекнал обука во Институтот за градежни и стаклени материјали. Завршил и школа за млади политичари и обука за создавање политики. Од 2002 до 2006 бил пратеник во Собранието на Македонија каде бил член на комисијата за Економски прашања, за финансирање и буџет, за транспорт, врски и екологија и комитетот за односи меѓу заедниците. Од 2006 до 2007 бил член на Одборот на Директори во АД „ГА-МА“ во Скопје. Во периодот 2004-2006 бил асистент во Државниот универзитет во Тетово каде предавал во предметот ''Анализа на градежни материјали''. Член е на ДУИ од основањето во Централниот Одбор и претседател на Огранокот на ДУИ за општина Јегуновце. Бил женет и татко на еден син. Освен македонскиот и албанскиот, Адеми се служел и со италијанскиот јазик.
2 Животопис
Адеми е роден на 20 декември 1969 година во тетовското село Шемшево. Во 1996 година дипломирал на Политехничкиот факултет во Тирана, Албанија како инженер по металургија. Во Германија на Техничкиот Универзитет во Фрајбург стекнал обука во Институтот за градежни и стаклени материјали. Завршил и школа за млади политичари и обука за создавање политики. Од 2002 до 2006 бил пратеник во Собранието на Македонија каде бил член на комисијата за Економски прашања, за финансирање и буџет, за транспорт, врски и екологија и комитетот за односи меѓу заедниците. Од 2006 до 2007 бил член на Одборот на Директори во АД „ГА-МА“ во Скопје. Во периодот 2004-2006 бил асистент во Државниот универзитет во Тетово каде предавал во предметот ''Анализа на градежни материјали''. Член е на ДУИ од основањето во Централниот Одбор и претседател на Огранокот на ДУИ за општина Јегуновце. Бил женет и татко на еден син. Освен македонскиот и албанскиот, Адеми се служел и со италијанскиот јазик.
Вински туризам

Винскиот туризам (некаде наречен и енотуризам) е вид на туризам кој подразбира посета на винарии, дегустација, консумирање и набавка на вино, најчесто директно од производителот. Овој тип на туризам се состои од посети на винарии, лозја и ресторани познати по посебни локални вина, како и организирани вински тури, посета на вински фестивали и други специјални настани.
Многу вински региони ширум светот го промовираат ваквиот туризам бидејќи влијае мошне позитивно на локалното стопанство. Во овие региони, лозарските и угостителските здруженија имаат потрошено големи средства низ годините за промоцијата на винскиот туризам. Ова важи како за производителите од „Стариот Свет“ (како Шпанија, Португалија, Франција и Италија), така и за т.н. „Новосветски вински реигиони“ (како Австралија, Нов Зеланд, Аргентина, Чиле, САД и ЈАР), каде винскиот туризам игра важна улога во рекламирањето на локалните вински производи. На пример, во Аргентина, покраината Мендоса станува една од поглавните туристички одредишта во земјата заради сè поголемите успеси на аргентинското вино во светот. Во Австралија пак, Националниот вински центар игра важна улога во застапувањето на винската индустрија. Винскиот Крај во северна Калифорнија пак, го посетуваат огромен број на туристи од целиот свет и претставува голема винска атракција.
1 Винскиот туризам во Македонија
Винскиот туризам во Република Македонија е во зачетен, но силен развој. Министерството за економија забележува дека во последните години, бројот на нови приватни винарски визби значително се зголемил и некои од нив веќе ги адаптирале и збогатиле нивните активности во насока на винскиот туризам. Покрај приватните иницијативи, винскиот туризам се развива и стратешки, на државно ниво, со учество на разни организации, комори и здруженија. Во земјата исто така се развиваат и винските патишта, кои ќе овозможат одвивање на винскиот туризам по светски терк.
2 Поврзано
* Список на земји-производители на вино
* Вински регион
* Награди за најдобар вински туризам
2.1 Македонија
* - Туристичка комора на Македонија
* - Министерство за економија на РМ
Брдски топ 75мм Шкода М.28

Брдскиот топ 75mm Шкода модел 1928 (75мм М.28) се произведувал во Шкодините заводи во П’лзењ, Чехословачка, исклучиво за Југословенската Кралска војска. Претставува модернизирана верзија на Шкодиниот брдски топ од 1915 година.
1 Тактичко-технички одлики
* Калибар: 75 мм
* Маса: 710 км
* Должина на цевката: 1,345 м (18 калибри)
* Маса на проектилот: 6,3 кг
* Почетна брзина: 425 м/с
* Дострел: 8700 m
* Елевација: -8/+50°
* Хоризонтален агол на дејство: 7°
Автомат (оружје)

Автомат е лесно огнено оружје, главно наменето за уништување жива сила.
Главна одлика му е можноста за рафална стрелба, комбинирана со мал габарит. Некои автомати имаат можност и за единечна стрелба.
За разлика од другите автоматски стрелачки оружја (митралез, автоматска пушка), употребува пиштолска муниција.
1 Поврзано
*Halcon M-1943
*MP 40
*Узи
Ла Пас (департман)

:''Оваа статија е за град во Боливија. За други значења за поимот Ла Пас, видете Ла Пас (појаснување)''
Ла Пас — еден од деветте департмани на Боливија и сочинува околу 133.985 км<sup>2</sup> со население од околу 2.350.466 жители. Департманот се наоѓа на запад во Боливија каде се наоѓа езерото Титикака, кое пак половина е во Перу. Во овој департман се наоѓаат планините Анди. Главен град на департманот е Ла Пас, кој пак е и административен главен град на државата.
1 Покраини
Департманот е поделен на 20 покраини, кои пак се поделени на општини и кантони.
Покраините се:
Покраина, Површина, Население, Главен град,
Абел Итуралде, 42.815, 13.972, Ишијамас
Арома, 4.510, 98.378, Сика Сика
Баутиста Саведра, 2.525, 12.259, Чаразани
Каранави, 3.400, 55.492, Каранави
Елиодоро Комачо, 2.080, 59.847, Пуерто Акоста
Франц Тамајо, 15.900, 18.852, Аполо
Гвалберто Вилароел, 1.935, 18.562, Сан Педро де Курахуара де Карангас
Ингави, 5.410, 106.086, Вијача
Инквисиви, 6.430, 60.582, Инквисиви
Хосе Мануел Пандо, 1.976, 7.036, Сантјаго де Мачака
Лоајза, 3.370, 48.050, Лурибај
Ларекаха, 8.110, 67.662, Сората
Лос Андес, 1.658, 73.728, Пукарани
Манко Капак, 367, 24.039, Копакабана
Муњекас, 4.965, 29.694, Чума
Нор Јунгас, 1.720, 25.790, Короико
Омасујос, 2.065, 92.126, Ачакачи
Пакахес, 10.584, 52.183, Коро Коро
Педро Доминго Мурило, 4,705, 1.758.495, Палка
Суд Јунгас, 5.770, 69.794, Чулумани
Вкупно:, 133.985 км<sup>2</sup>
2 Јазици
Најзборувани јазици во департманот се шпанскиот, ајмарскиот, кечуанскиот и гваранскиот јазик. Меѓу нив има и:
Јазик, Департман, Боливија
Кечуански јазик, 158.260, 2.281.198
Ајмарски јазик, 1.181.593, 1.525.321
Гварани јазик, 1.526, 62.575
Останати локални, 4.446, 49.432
Шпански јазик, 1.973.708, 6.821.626
Странски, 70.448, 250.754
Само локален, 257.242, 960.491
Локално и шпански, 1.027.999, 2.739.407
Шпански и странски, 946.650, 4.115.751
3 Поврзано
* Боливија
* Покраини на Боливија
* Департмани на Боливија
Хармоника

Хармониката е полифон и аерофон музички инструмент со клавијатура или копчиња. Музичарот на хармоника (хармоникашот) со раце го шири и собира “мевот“ чија воздушна струја поминува низ вентили. Овие вентили ги контролираат прстите на хармоникашот со притискање на клавишите.
1 Градба
Телото на хармониката се состои од две дрвени кутии поврзани со мев. Големината и тежината на хармониката варира во зависност од нејзиниот вид, бројот на регистри и басови. Притисокот на клавишот не се користи како изразно средство, ниту со него се контролира јачината на звукот, туку за тоа исклучиво се користи пумпањето на мевот.
Се разликуваат три основни видови хармоники: клавирска хармоника, хроматска со копчиња и дијатонска хармоника.
2 Историја
Се смета дека првата хармоника ја конструирал Кристијан Фридрих Лудвиг Бушман во 1822 г. во Берлин. Хармониката ја патентирал Цирил Демиан во 1829 г. во Виена. Неговата хармоника имала копчиња само на едната страна, додека другата служела само за развлекувење.
3 Употреба
Хармониката е фолклорен инструмент популарен ширум светот (Франција, Италија, Централна и Источна Европа, Латинска Америка). Присутна е и во традиционалната и новокомпонираната музика во Македонија. Хармониката поретко се користи како инструмент во забавната и сериозната музика.
Во Македонија музички дела за хармоника во класичната музика имаат компонирано Тома Прошев и Властимир Николовски.
4 Хармониката како мотив во уметноста
* „Уметник на хармоника“ (српски: ''Уметник на армоники'') - расказ на српскиот писател Мирослав Јосиќ Вишњиќ.
5 Поврзано
* Бандонеон
* Усна хармоника